P6_TA(2005)0047

Henkilöihin ja yhteisöihin kohdistuvat rajoittavat erityistoimenpiteet Norsunluurannikon tilanteen vuoksi *

Euroopan parlamentin lainsäädäntöpäätöslauselma ehdotuksesta neuvoston asetukseksi tiettyihin henkilöihin ja yhteisöihin kohdistuvien rajoittavien erityistoimenpiteiden toteuttamisesta Norsunluurannikon tilanteen vuoksi (KOM(2004)0842 — 15518/2004 — C6-0023/2005 — 2004/0286(CNS))

(Kuulemismenettely)

Euroopan parlamentti, joka

- ottaa huomioon komission ehdotuksen neuvostolle (KOM(2004)0842) [1],

- ottaa huomioon neuvoston ehdotuksen (15518/2004),

- ottaa huomioon EY:n perustamissopimuksen 60 ja 301 artiklan,

- ottaa huomioon EY:n perustamissopimuksen 308 artiklan, jonka mukaisesti neuvosto on kuullut parlamenttia (C6-0023/2005),

- ottaa huomioon työjärjestyksen 51 artiklan,

- ottaa huomioon kansalaisvapauksien sekä oikeus- ja sisäasioiden valiokunnan mietinnön ja kehitysyhteistyövaliokunnan lausunnon (A6-0042/2005);

1. hyväksyy komission ehdotuksen sellaisena kuin se on tarkistettuna;

2. pyytää komissiota muuttamaan ehdotustaan vastaavasti EY:n perustamissopimuksen 250 artiklan 2 kohdan mukaisesti;

3. pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;

4. pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

5. pyytää, että komission tarkistetun ehdotuksen käsittely keskeytetään enintään kolmen kuukauden määräajaksi, jotta ei vaaranneta Etelä-Afrikan presidentin Thabo Mbekin sovittelua, jolla pyritään käynnistämään uudelleen neuvottelut sodan osapuolten välillä;

6. kehottaa puhemiestä välittämään parlamentin kannan neuvostolle ja komissiolle.

KOMISSION TEKSTI | PARLAMENTIN TARKISTUKSET |

Tarkistus 1

Johdanto-osan 3 a kappale (uusi)

| (3 a) Etelä-Afrikan presidentin Thabo Mbekin toimeksianto uusittiin hiljattain Afrikan unionin huippukokouksessa, jossa häntä pyydettiin käynnistämään uudelleen selkkausten osapuolten allekirjoittaman rauhansopimuksen täytäntöönpano. |

Tarkistus 2

Johdanto-osan 3 b kappale (uusi)

| (3 b) Niiden Euroopan unionin jäsenvaltioiden, jotka ovat myös Yhdistyneiden Kansakuntien turvallisuusneuvoston jäseniä, on varmistettava, että perusoikeuksia noudatetaan täydellisesti varsinkin hyväksyttäessä ja muutettaessa YK:n turvallisuusneuvoston päätöslauselman nro 1572 (2004) mukaisia toimia, ja niiden on ilmoitettava asianmukaisesti muille unionin jäsenvaltioille ja yhteisön toimielimille toimista, jotka saattavat vaikuttaa yhteisön oikeusjärjestykseenerityisesti Lina-Marcoussis'n ja Accra III -sopimusten tekemisen jälkeen aseriisunnan osalta, jotta voidaan järjestää kansanäänestys perustuslain 35 artiklan kumoamisesta ja sen jälkeen vapaat presidentinvaalit. |

Tarkistus 3

Johdanto-osan 3 c kappale

| (3 c) Yhteisö varmistaa Yhdistyneiden Kansakuntien turvallisuusneuvoston päätöslauselman 1572 (2004) mukaisia toimia sovellettaessa, että ne sovitetaan yhteen käynnissä olevien menettelyjen kanssa Cotonoussa (Beninissä) 23 päivänä kesäkuuta 2000 allekirjoitetun AKT—EY-kumppanuussopimuksen ja erityisesti sen 8 ja 96 artiklan mukaisesti. |

Tarkistus 4

Johdanto-osan 3 d kappale (uusi)

| (3 d) Tässä asetuksessa tarkoitetut toimet eivät rajoita muita Linas-Marcoussis'n ja Accra III -sopimusten täytäntöönpanoon kuuluvia toimia, erityisesti velvollisuutta asettaa syytteeseen ja tuomita kansainvälisten ihmisoikeussopimusten säännösten mukaisesti ne henkilöt, joiden epäillään syyllistyneen vakaviin ihmisoikeuksien ja kansainvälisen humanitaarisen oikeuden rikkomuksiin, eivätkä ne rajoita Kansainvälisen rikostuomioistuimen syyttäjäviranomaisen aloittamaa tutkintaa Norsunluurannikon tilanteesta, joka perustuu Norsunluurannikon viranomaisten 1 päivänä lokakuuta 2003 esittämään väliaikaiseen pyyntöön saattaa asia rikostuomioistuimen käsiteltäväksi Rooman perussäännön 12 artiklan mukaisesti. |

Tarkistus 5

2 artiklan 1 kohta

1. Jäädytetään kaikki liitteessä I lueteltujen luonnollisten henkilöiden, oikeushenkilöiden, yhteisöjen tai elinten suoraan tai välillisesti omistamat tai valvomat varat ja taloudelliset resurssit. | 1. Jäädytetään kaikki komission 10 artiklan mukaisesti laatimassa luettelossa lueteltujen luonnollisten henkilöiden, oikeushenkilöiden, yhteisöjen tai elinten suoraan tai välillisesti omistamat tai valvomat varat ja taloudelliset resurssit. |

Tarkistus 6

7 artiklan 3 kohta

3. Tämän artiklan mukaisesti toimitettuja tai vastaanotettuja tietoja käytetään vain niihin tarkoituksiin, joita varten ne on toimitettu tai vastaanotettu. | 3. Tämän artiklan mukaisesti toimitettuja tai vastaanotettuja tietoja käytetään vain niihin tarkoituksiin, joita varten ne on toimitettu tai vastaanotettu. Niitä käytetään yksinomaan ajanjaksolla, joka tarvitaan omaisuuden jäädyttämiseen, ja niiden käsittelyssä noudatetaan menetelmää, jolla varmistetaan tietosuoja. |

Tarkistus 7

9 a artikla (uusi)

| 9 a artikla Niille luonnollisille henkilöille, oikeushenkilöille, yhteisöille tai elimille, joiden varat ja taloudelliset resurssit on jäädytetty väärin perustein, korvataan summa, joka vastaa epäoikeudenmukaisesti kärsityn vahingon laatua ja määrää. |

Tarkistus 8

10 artiklan johdantokappale

Komissio valtuutetaan muuttamaan: | Komissio valtuutetaan Euroopan parlamentin kuulemisen jälkeen: |

Tarkistus 9

10 artiklan a alakohta

a)liite I joko Yhdistyneiden Kansakuntien turvallisuusneuvoston tai pakotekomitean päätösten perusteella, ja | a)joko Yhdistyneiden Kansakuntien turvallisuusneuvoston tai pakotekomitean päätösten perusteella laatimaan luettelo luonnollisista henkilöistä, oikeushenkilöistä, yhteisöistä tai elimistä, joiden varat ja taloudelliset resurssit on jäädytettävä, sekä muuttamaan sitä, jos erehdys näytetään toteen, ja |

Tarkistus 10

10 artiklan b alakohta

b)liite II jäsenvaltioiden toimittamien tietojen perusteella. | b)muuttamaan liite jäsenvaltioiden toimittamien tietojen perusteella. |

Tarkistus 11

10 artiklan 1 a kohta (uusi)

| Komissio ilmoittaa etukäteen ja luottamuksellisesti Euroopan parlamentin kansalaisvapauksista sekä oikeus- ja sisäasioista vastaavalle valiokunnalle ja kehitysyhteistyöstä vastaavalle valiokunnalle ensimmäisen kohdan a alakohdassa tarkoitetun luettelon laadinnasta ja muuttamisesta. |

Tarkistus 12

Liite I

Liite I Luettelo 2 artiklassa tarkoitetuista luonnollisista henkilöistä, oikeushenkilöistä, yhteisöistä ja muista elimistä | Poistetaan. |

[1] Ei vielä julkaistu virallisessa lehdessä.

[2] EYVL L 317, 15.12.2000, s. 3.

--------------------------------------------------